નવી દિલ્હી : રિઝર્વ બેંક અને કેન્દ્ર સરકાર વચ્ચે ચાલી રહેલી ખેંચતાણ વચ્ચે આરબીઆઈના પૂર્વ ગવર્નર રઘુરામ રાજને આજે મહત્વની સલાહ આપી હતી. તેમનું કહેવું છે કે, વર્તમાન સ્થિતિમાં આરબીઆઈની ભૂમિકા રાહુલ દ્રવિડની જેમ મક્કમ રહીને નિર્ણય લેવાની હોવી જાઇએ. નવજાત સિદ્ધૂની જેમ નિવેદનબાજી કરનાર તરીકે હોવી જાઇએ નહીં. રાજને કહ્યં હતું કે, વર્તમાન સ્થિતિમાં કેન્દ્રીય બેંકની ભૂમિકા કારના સીટબેલ્ટની જેમ છે. દુર્ઘટના રોકવા માટે બેલ્ટની જરૂર હોય છે. રાજને કહ્યું હતું કે, બેંક અને કેન્દ્ર સરકાર વચ્ચે મતભેદો, કલમ ૭ના ઉપયોગ, બિન બેંકિંગ નાણાંકીય સંકટ, પ્રોમ્ટ કનેક્ટીવ એક્શન, સીઆઈસીને નોટિસ અને આરબીઆઈના બોર્ડ સમેતના મુદ્દા પર રાજને ચર્ચા કરી હતી. રૂપિયાઓના મામલે વાત કરતા રાજને કહ્યું હતું કે, રૂપિયાને સ્થિર કરવા માટે તમામ પગલા લેવા જોઇએ.